Bosh prokuratura Toshkentda garajlar buzilishi bo‘yicha barcha shikoyatlarni nazorat ostiga oladi

O‘zbekiston bosh prokurori o‘rinbosari Erkin Yo‘ldoshevning xabar qilishicha, mahkama garajlarni buzib tashlash bilan bog‘liq barcha shikoyatlarni nazorat ostiga oladi. Bu haqda u chorshanba kuni xalqaro press-klub yig‘ilishida ma'lum qildi.
Yo‘ldoshevning ta'kidlashicha, Bosh prokuratura mahkamaga kelib tushayotgan, buzib tashlangan garajlar egalari tomonidan shikoyatlarning o‘tishi jarayonini tekshiradi.
Shuningdek, uning ko‘rsatishicha, garajlar egalari foydasiga chiqarilgan barcha sud qarorlari mahalliy hokimiyat tomonidan majburiy bajarilishi kerak.
«Sud davlat organlari faoliyatida yuz bergan u yoki bu qonunbuzilish holatlariga nisbatan o‘z munosabatini bildirishga vakolatli. Sudning tegishli qarori davlat organlari tomonidan majburiy tarzda ko‘rib chiqilishi kerak, prokuratura ham bu holatda istisno emas», - deydi Yo‘ldoshev.
Toshkentda garajlarni ommaviy ravishda buzish 2013 yilda poytaxt hokimi Rahmonbek Usmonovning qaroriga asosan boshlangan, bu aholi o‘rtasida norozilik keltirib chiqardi. Rasmiylar qaror bekor qilinishigacha 10 mingdan ziyod garajni buzishga ulgurdi. Eslatib o‘tamiz, o‘shanda prokuratura protest kiritgan.